cyanic-selkie/wikianc huggingface dataset:
Devotion
Devotion var en norsk pop-gruppe innenfor eurodance-musikk. Medlemmene var Hans Olav Grøttheim, Jimmy James (James Ekgren) og Cecilie Hafstad. Deres første og mest kjente hit er Makes Me Feel som kom i 1994. Den lå 10 uker på VG-lista med tredjeplass som beste plassering. Musikkvideoen ble spilt inn en kald dag på en strand i Sverige og Silvany Bricen fra Trancylvania og Anneli Drecker fra Bel Canto var med som dansere i videoen. I 1995 kom andre-singelen Move Me som ble mye spilt i radio. Etter dette gikk gruppen i oppløsning. Jimmy James (James Ekgren) har siden hatt suksess som låtskriver og produsent for blant andre Ace of Base, Zuma og Stig Van Eijk. Hans Olav Grøtheim jobbet senere som A&R for EMI, og er mest kjent som produsent for Lene Marlin.
Wang Sidong
Wang Sidong (født 23. september 1993) er en kinesisk bobkjører.
Han representerte Kina under Vinter-OL 2018 i Pyeongchang, hvor han ble nummer 26 i firer-bob.
Nord-Trøndelag fylkesting 1999–2003
Nord-Trøndelag fylkesting 1999–2003 bestod av 45 representanter. Fordelingen mellom partiene var 18 fra Arbeiderpartiet, 10 fra Senterpartiet, 5 fra Sosialistisk Venstreparti, 4 fra Høyre, 3 fra Fremskrittspartiet, 3 fra Kristelig Folkeparti og 2 fra Venstre. Merethe Storødegård fra Arbeiderpartiet var fylkesordfører, mens Astri Wessel fra Kristelig Folkeparti var fylkesvaraordfører.
Peter Brook
Peter Stephen Paul Brook (født 21. mars 1925 i Chiswick i London, død 2. juli 2022 i Paris ) var en britisk teater- og filmregissør og dramatiker. Han var virksom i over 60 år innen teater og film. Brook ble regnet som en av verdens ledende teaterinstruktører.
Han ble 31. august 2008 tildelt den første internasjonale Ibsenprisen.
Bakgrunn
Han har utdanning fra Westminster School, Gresham's School, Holt og Magdalen College ved University of Oxford.
Arbeid
Mens han gikk på Gresham's, satte han opp Christopher Marlowes Doktor Faustus og i Oxford i Jean Cocteaus The Infernal Machine.
Etter krigen arbeidet han først i Birmingham, deretter i London og Stratford-upon-Avon, hvor han var assisterende regissør på Shakespeare-stykkene Romeo og Julie og Kjært besvær forgjeves.
I årene 1947–1950 var han produksjonsdirektør ved Royal Opera House i Covent Garden. Etter denne perioden, hadde han i flere år en produktiv periode hvor han arbeidet med både scene og film.
I 1963 laget han den første filmatiseringen av William Goldings Fluenes herre.
I 1970 satte han opp Shakespeares En midtsommernattsdrøm med blant andre Ben Kingsley og Patrick Stewart i rollene, og året etter filmet han Shakespeares Kong Lear med Paul Scofield i tittelrollen, og senere Hamlet med samme tittelrolleinnehaver.
I 1970 etablerte Brook et senter for internasjonalt teater ved Le Theâtre des Bouffes du Nord med scenerom som en åpen sirkel og direkte kontakt mellom skuespillere og publikum.
Eastern Kentucky University
Eastern Kentucky University er et delstatseid universitet i Richmond i staten Kentucky, USA. Det ble grunnlagt i 1906.
Peter Brook
Æresbevisninger
Han har mottatt en rekke æresbevisninger, blant andre Commander of the Order of the British Empire i 1965, den franske Æreslegionen i 1995 og Companion of Honour i 1998. I 2019 ble han tildelt Fyrstinnen av Asturias' pris for kunst.
I 1966 mottok han Tony Award for Marat/Sade og samme pris i 1971 for En midtsommernattsdrøm.
Eastern Kentucky University
Fag
Det undervises opp til Mastergradsnivå ved universitetet. Skolene og collegene omfatter:
EKU har et eget planetarium på campus.
Simone Raineri
Simone Raineri (født 7. februar 1977) er en italiensk roer som spesialiserer seg i dobbeltfirer. I Sommer-OL 2012 i London representerte han landet sitt, der han ble nummer 11. Han tok gull i Sommer-OL 2000 og sølv i Sommer-OL 2008.
Francesco Fossi
Francesco Fossi (født 15. april 1988) er en italiensk roer som spesialiserer seg i dobbeltfirer. Under Sommer-OL 2012 i London representerte han landet sitt, der han ble nummer 11.
Stjórn
Stjórn er en gammelnorsk oversettelse av Bibelens første del (deler av Det gamle testamentet). Trolig ble oversettelsen utført ved hoffet til Håkon 5. Magnusson, som regjerte fra 1299 til 1319. I 2009 ble Stjórn gitt ut i en ny utgave av Riksarkivet ved Reidar Astås.
Oversettelsen går fra Første Mosebok til Andre Kongebok. Navnet Stjórn, som betyr «styring», var opprinnelig ikke knyttet til verket fra begynnelsen av, men ble introdusert på 1500- eller 1600-tallet.
Stjórn er bevart i et par manuskript, både hele og i deler. Disse er:
Stjórn inneholder oversettelser av disse Bibelbøkene:
Supa Sayed
Lena «Supa» Sayed (født 1981) er en norsk artist. Hun er kjent for å ha medvirket på flere låter med Gatas Parlament. Hun har også samarbeidet med Tommy Tee.
I 2006 gav Supa Sayed ut EP-en Motgift, sammen med Don Martin fra Gatas Parlament. Sayed fortsatte samarbeidet med Gatas Parlament, og deltok på fire låter på Gatas Parlaments utgivelse Kidsa har alltid rett og på EP-en Counter Strike. Spesielt tittelsporet fra denne utgivelsen ble kjent og nådde en niendeplass på VG-lista. Også på Gatas Parlaments utgivelse Dette forandrer alt fra 2011 er hun med, denne gangen på Seinsommernatta.
Hun deltar også på Tommy Tees låt Meet The Legends sammen med Bun B. Denne er på hans utgivelse Studio time.
Johann Palisa
Johann Palisa (født 6. desember 1848 i Troppau, Østerriksk Schlesien, død 2. mai 1925 i Wien) var en østerriksk astronom som oppdaget hele 122 asteroider.
Supa Sayed
Sayed var tidligere medlem i bandet Quintrophenia fra Namsos, som i 1997 ble trønderske mestere i rock.
Johann Palisa
Liv og virke
Palisa studerte i Wien, der han ble ansatt ved observatoriet. Årene 1872-80 var han direktør for observatoriet i Pula, ble i 1880[adjunkt ved observatoriet i Wien og var 1909-1919 visedirektør der. Han utførte betydelig arbeide innen den praktiske astronomi, fremfor alt ved observasjoner av asteroider og oppdaget et stort antall nye. Han deltok i 1883 i den franske solformørkelsesekspedisjonen til Stillehavet.
Palisas 122 asteroider
Den første asteroiden oppdaget han i 1874, og oppkalte den etter hjemlandet. Asteroiden ble hetende 136 Austria (latin for Østerrike). Palisa oppdaget sin siste asteroide, 1073 Gellivara, i 1923. Siden ble 914 Palisana oppkalt etter astronomen.
• 136 Austria – 18. mars 1874
• 137 Meliboea – 21. april 1874
• 140 Siwa – 13. oktober 1874
• 142 Polana – 28. januar 1875
• 143 Adria – 23. februar 1875
• 151 Abundantia – 1. november 1875
• 153 Hilda – 2. november 1875
• 155 Scylla – 8. november 1875
• 156 Xanthippe – 22. november 1875
• 182 Elsa – 7. februar 1878
• 183 Istria – 8. februar 1878
• 184 Dejopeja – 28. februar 1878
• 192 Nausikaa – 17. februar 1879
• 195 Eurykleia – 19. april 1879
• 197 Arete – 21. mai 1879
• 201 Penelope – 7. august 1879
• 204 Kallisto – 8. oktober 1879
• 205 Martha – 13. oktober 1879
• 207 Hedda – 17. oktober 1879
• 208 Lacrimosa – 21. oktober 1879
• 210 Isabella – 12. november 1879
• 211 Isolda – 10. desember 1879
• 214 Aschera – 29. februar 1880
• 216 Kleopatra – 10. april 1880
• 218 Bianca – 4. september 1880
• 220 Stephania – 19. mai 1881
• 221 Eos – 18. januar 1882
• 222 Lucia – 9. februar 1882
• 223 Rosa – 9. mars 1882
• 224 Oceana – 30. mars 1882
• 225 Henrietta – 19. april 1882
• 226 Weringia – 19. juli 1882
• 228 Agathe – 19. august 1882
• 229 Adelinda – 22. august 1882
• 231 Vindobona – 10. september 1882
• 232 Russia – 31. januar 1883
• 235 Carolina – 28. november 1883
• 236 Honoria – 26. april 1884
• 237 Coelestina – 27. juni 1884
• 239 Adrastea – 18. august 1884
• 242 Kriemhild – 22. september 1884
• 243 Ida – 29. september 1884
• 244 Sita – 14. oktober 1884
• 248 Lameia – 5. juni 1885
• 250 Bettina – 3. september 1885
• 251 Sophia – 4. oktober 1885
• 253 Mathilde – 12. november 1885
• 254 Augusta – 31. mars 1886
• 255 Oppavia – 31. mars 1886
• 256 Walpurga – 3. april 1886
• 257 Silesia – 5. april 1886
• 260 Huberta – 3. oktober 1886
• 262 Valda – 3. november 1886
• 263 Dresda – 3. november 1886
• 265 Anna – 25. februar 1887
• 266 Aline – 17. mai 1887
• 269 Justitia – 21. september 1887
• 273 Atropos – 8. mars 1888
• 276 Adelheid – 17. april 1888
• 278 Paulina – 16. mai 1888
• 279 Thule – 25. oktober 1888
• 280 Philia – 29. oktober 1888
• 281 Lucretia – 31. oktober 1888
• 286 Iclea – 3. august 1889
• 290 Bruna – 20. mars 1890
• 291 Alice – 25. april 1890
• 292 Ludovica – 25. april 1890
• 295 Theresia – 17. august 1890
• 299 Thora – 6. oktober 1890
• 301 Bavaria – 16. november 1890
• 304 Olga – 14. februar 1891
• 309 Fraternitas – 6. april 1891
• 313 Chaldaea – 30. august 1891
• 315 Constantia – 4. september 1891
• 320 Katharina – 11. oktober 1891
• 321 Florentina – 15. oktober 1891
• 324 Bamberga – 25. februar 1892
• 326 Tamara – 19. mars 1892
• 569 Misa – 27. juli 1905
• 583 Klotilde – 31. desember 1905
• 652 Jubilatrix – 4. november 1907
• 671 Carnegia – 21. september 1908
• 687 Tinette – 16. august 1909
• 688 Melanie – 25. august 1909
• 689 Zita – 12. september 1909
• 716 Berkeley – 30. juli 1911
• 718 Erida – 29. september 1911
• 719 Albert – 3. oktober 1911
• 722 Frieda – 18. oktober 1911
• 723 Hammonia – 21. oktober 1911
• 724 Hapag – 21. oktober 1911
• 725 Amanda – 21. oktober 1911
• 728 Leonisis – 16. februar 1912
• 730 Athanasia – 10. april 1912
• 734 Benda – 11. oktober 1912
• 750 Oskar – 28. april 1913
• 782 Montefiore – 18. mars 1914
• 783 Nora – 18. mars 1914
• 794 Irenaea – 27. august 1914
• 795 Fini – 26. september 1914
• 803 Picka – 21. mars 1915
• 827 Wolfiana – 29. august 1916
• 828 Lindemannia – 29. august 1916
• 867 Kovacia – 25. februar 1917
• 876 Scott – 20. juni 1917
• 902 Probitas – 3. september 1918
• 903 Nealley – 13. september 1918
• 932 Hooveria – 23. mars 1920
• 964 Subamara – 27. oktober 1921
• 975 Perseverantia – 27. mars 1922
• 996 Hilaritas – 21. mars 1923
• 1073 Gellivara – 14. september 1923
• 14309 Defoy – 22. september 1908
Irish Recorded Music Association
Irish Recorded Music Association (norsk oversettelse: Den irske musikkindustriforeningen), forkortet IRMA, er en irsk, ideell organisasjon som ble etablert i 1999. IRMA er en bransjeorganisasjon som skal beskytte interessene til irske musikere og den irske musikkbransjen. Foreningen er særlig opptatt av rettighetsbeskyttelse, og den er ansvarlig for å sette sammen de offisielle hitlistene i Irland. Kun irske selskaper kan bli medlem i IRMA, og hvert medlem betaler en årlig avgift ut fra selskapet størrelse. Per 2018 har IRMA 51 medlemmer.
Medlemmer representert i styret
Følgende selskaper er representert i IRMAs styre:
Formål og oppgaver
Foreningen er også ansvarlig for å sette sammen Irlands offisielle, ukentlige hitlister. Disse listene omfatter: Top 100 Albums, Top 100 Singles, Top 10 Classical Albums, Top 10 Dance Singles, Top 20 Multi-Artist Compilation Albums, Top 30 Videos, Top 20 DVDs og Top 10 Music DVD-er.
I 2005 gikk også foreningen til sak mot ulovlige fildelere av musikk i Irland, og i 2013 fikk foreningen gjennom en rettslig kjennelse som hindre irske internettbrukere i å få tilgang til fildelingssiden The Pirate Bay. Siden har flere fildelings-sider blitt ulovlig i Irland. Internettsensuren har imidlertid skapt protester, blant annet fra interessegrupper som Digital Rights Ireland og Blackout Ireland.
Fond og stipender
I 1997 etablerte IRMA et fond, The IRMA Trust, sammen med Phonographic Performance Ireland. Målet med fondet er å stimulere og støtte unge musikere i Irland som ønsker å satse på en karriere innen musikk. Blant annet har fondet en instrument-bank som forer unge musikere med instrumenter og dyrt teknisk utstyr. Fondet retter seg særlig mot unge mennesker i lavinntektsområder i Irland.
Nicolae Dică
Nicolae Dică (født 9. mai 1980) er en tidligere rumensk fotballspiller og nåværende trener. Han ble kalt «Dicanio».
Daniel Heradstveit
Heradstveit tok magistergraden i statsvitenskap ved Universitetet i Oslo i 1967 på avhandlingen «Stortingsdebatten om EEC». I 1979 avla han doktorgraden (dr.philos.) med avhandlingen The Arab-Israeli conflict: psychological obstacles to peace.
Heradstveit var ekspert på politiske konflikter og prosesser i Midtøsten. Hans sosialpsykologiske perspektiver basert på inngående intervjuer med politiske leder i Israel og arabiske land var et viktig nybrottsarbeid som fikk internasjonal anerkjennelse. Han studerte også den politiske utvikling i muslimske land utenfor den arabiske verden, særlig i Kaukasus, Sentral-Asia og Tyrkia. I de senere år arbeidet han særlig med og publisert arbeider om Iran. Heradstveit beskjeftiget seg også med retorikk og politisk kommunikasjon og var, sammen med Tore Bjørgo, forfatter av læreboken Politisk kommunikasjon: Introduksjon til semiotikk og retorikk (1987). Han var en av de første statsvitere i Norge som tok opp studiet av terrorisme og utga i 1993 boken Politisk terrorisme, sammen med Tore Bjørgo.
Daniel Heradstveit var formann i Det Norske Studentersamfund i 1967. Han var bror av NRK-journalisten Per Øyvind Heradstveit (1932–2004).
Gommerud skole
Gommerud skole var en barneskole, idag en avdeling av Eineåsen ungdomsskole. Skolen er beliggende innunder Eineåsen på den østre delen av boligfeltet Rykkinn i Bærum. Skolen sto klar til bruk sommeren 1972. I 2006 gikk skolen sammen med den nært beliggende Berger skole og dannet Rykkinn skole. Gommerud skole vant i 2005 Benjaminprisen.
Bryting under samveldelekene 2014
Bryting under de britiske samveldeleker 2014. Bryting var en av flere sporter under de 20. samveldelekene som ble arrangert i Glasgow i Skottland i perioden 23. juli til 3. august 2014. Det var syttende gangen som bryting var med på programmet i Samveldelekene. I lekene i 2014 ble det konkurrert i sju vektklasser i fristil for menn og detsamme for kvinner. Alle tapende semifinalister fikk bronsemedaljer. Canada ble beste nasjon med sju gullmedaljer foran India med fem.
Bosau
Bosau er en kommune i kretsen Øst-Holstein i Schleswig-Holstein, Tyskland. Bosau hører under amtet Großer Plöner See. Mario Schmidt har vært borgermester siden 2004.
Kilden kjønnsforskning.no
Kilden kjønnsforskning.no er et nettsted som drives av Norges forskningsråd som gir informasjon om kjønnsforskning gjennom forskningsjournalistikk og andre formidlingsaktiviteter. Det ble etablert i 1998 som Kvinne- og kjønnsforskningens InformasjonsLinje og Dokumentasjonsenhet i Norge (forkortet KILDEN), og fikk senere navnet KILDEN Informasjonssenter for kjønnsforskning og deretter Kilden kjønnsforskning.no. I dag er det organisert som en avdeling i Forskningsrådet. Kilden har sju fast ansatte.
Virksomhet
Kilden er sammen med Universitetsforlaget utgiver av Tidsskrift for kjønnsforskning, som redigeres av en frittstående redaksjon utenfor Kilden. Tidsskrift for kjønnsforskning er et fagfellevurdert vitenskapelig tidsskrift for det tverrfaglige feltet kjønnsforskning. Redaktører er fra 1. januar 2023 er Elisabeth Stubberud og Siri Øyslebø Sørensen.
I tillegg til forskningsjournalistikk, driver Kilden informasjonsarbeid gjennom nettstedet kjønnsforskning.no, arrangementer, publikasjoner osv. De drifter nettstedet kifinfo.no på oppdrag fra Komite for kjønnsbalanse og mangfold i forskning.
Fylkesvei 4536
Frem til 2019 hadde veien betegnelsen fylkesvei 314.
Malaxmi kullkraftverk
Malaxmi kullkraftverk er et kullkraftverk under bygging i distriktet Dhenkanal, delstaten Orissa i India. Kraftverket består av to separate enheter under bygging i distriktet: Anlegget ble påbegynt i 2007. Brenselstypen blir bitumenøst kull. Utbygger er Essar Navabharat Power Private Ltd, med hovedkvarter i byen Hyderabad.
Vidarbha kraftverk
Vidarbha kraftverk er et kullkraftverk i distriktet Wardha i delstaten Maharashtra, India. Brenselstypen er bitumenøst kull. Totaleffekten er 1 320 MW fordelt på to enheter. Utbygger var Lanco Group Ltd.
Normaltid
Normaltid er offisiell klokketid i et område, i dagligtale iblant kalt «vintertid», i den delen av året det ikke er sommertid.
Tidligere var det forskjellig lokal soltid på forskjellige steder avhengig av hvor sola stod på himmelen. Bedre kommunikasjoner med telegraf og jernbane på 1800-tallet førte til behov for å synkronisere klokketida i såkalt «jernbanetid» på steder som lå langt fra hverandre i østlig og vestlig retning. Britiske jernbaneselskaper tok i bruk Greenwich Mean Time (GMT), det vil si felles standardtid for hele Storbritannia med utgangspunkt i Greenwich i London, fra 1847. GMT ble innført som referansetid over hele verden i 1884. GMT ble erstattet av begrepet UTC i 1972.
I 1879 kom forslaget om å dele hele jorda inn i områder med samme normaltid, det vil si i tidssoner. Japan var først ute og tok systemet i bruk i 1888, mens sonetid ble innført i Norge i 1895. Man brukte i Norge Greenwichtid pluss en time, tilsvarende tiden ved 15°-meridianen, som ligger nær Örebro og Bodø. Soltiden i Vardø er 63 minutter før normaltiden, og i Bergen er soltiden 39 minutter bak normaltiden. Norges offisielle normaltid tilsvarer mellomeuropeisk tid, det vil si UTC+1. Ved sommertid stilles klokken én time frem, det vil si UTC+2. Klokken stilles frem én time siste søndag i mars og tilbake én time siste søndag i oktober.
Ural kjøretøyfabrikk
Ural eller UralAZ er en ledende produsent av tunge lastebiler i Russland.
Bokstavene i UralAZ står for Uralskij Avtomobilnij Zavod, som betyr «Automobilfabrikken i Ural». Fabrikken ble etablert i 1941, i forbindelse med evakueringen av ZIL-fabrikken fra Moskva for å komme vekk fra kamphandlingene under slaget om Moskva og unngå stans i produksjonen. Fabrikken het UralZIS fra 1944–1961, og var en avdeling under ZIS/ZIL i Moskva.
Egne modeller under navnet Ural kom fra 1961. Senere drev de også lisensproduksjon av Iveco (Magirus Deutz)-modeller. Fabrikken er idag en del av konsernet GAZ.
Carroll Dunham
Carroll Dunham (født 1949 i New Haven, Connecticut) er en amerikansk tegner. Han er oppvokst i New York. Tegneserier, cowboyfilmer og videospill er en del av Dunhams miljø. Han har i likhet med flere andre amerikanske kunstnere tatt for seg blant annet populærkulturen. Dunham må delvis bli betraktet som en popkunstner med klare referanser til tegneserier. Til forskjell fra Roy Lichtenstein, som var den mest kjente kunstneren som har anvendt tegneserier, går Durham mye dypere i amerikanske sosiale problemer. Han tar for seg den mannlige seksualiteten i det amerikanske samfunnet. Det er noe aggressivt og voldelig over Dunhams tegninger med en dystrere og mer komplisert maskulinitet. For å knytte kunstverkene sine opp mot den amerikanske historien anvender han arkitektur for å lage assosisiasjoner bakover i tiden.
Det er mulig å foreta tolkninger av Durham som en del av USAs 1900-tallskunst, som et liberalt mottrekk mot homofobien til den moralske majoriteten og de undertrykkende holdningene til det levesettet som metropolene har. Mannen, den amerikanske historien samt de urbane storbyene opptar ham. På flere av Dunhams tegninger har han kledd sine menn med hatt.
Hans tegning «3/23/05» er representert på VG7s topp 100-liste over samtidskunstens viktigste verk.
I 2006 hadde Dunham utstilling i Drammens Museum.
Shi Hao (bobkjører)
Shi Hao (født 7. september 1997) er en kinesisk bobkjører.
Han representerte Kina under Vinter-OL 2018 i Pyeongchang, hvor han ble nummer 26 i firer-bob.
Under Vinter-OL 2022 i Beijing, ble han nummer 17 i firer-bob.
Merritt Butrick
Merritt R. Butrick (født 3. september 1959, død 17. mars 1989) var en amerikansk skuespiller som var mest kjent for sin rolle som «David Marcus», sønnen til «James T. Kirk», i filmene Star Trek II: The Wrath of Khan og Star Trek III: The Search for Spock. Han spilte også i en episode av Star Trek: The Next Generation. Tidligere i sin karriere spilte han rollen som "Johnny Slash" i komedien Square Pegs. En annen av hans roller var som Barbara Hersheys hillbilly-sønn i Shy People.
Butrick ble født i Gainesville i Florida. Han gikk ut fra Tamalpais High School, i Mill Valley, California i 1977. Han døde av kreft i hjernen, som en komplikasjon som følge av aids. Ulike kilder strides om hvor han døde, med noen som sier Los Angeles og andre igjen sier New York City. Men offisielle kilder i staten California sier at dødsstedet er Los Angeles. Han snakket aldri om privatlivet sitt offentlig.
Utvalgt filmografi
Listene under er ikke komplett, se Internet Movie Database – Merritt Butrick
Ochrodion
Ochrodion er en slekt av biller som tilhører den artsrike underfamilien Cerambycinae i familien trebukker (Cerambycidae).
Utseende
Middelsstore, avlange, lyst brunlige trebukker. Antennene er noe lengre enn kroppen, nokså slanke. Pronotum er noe smalere enn dekkvingene, avrundet firkantet, knudrete. Dekkvingene er jevnbrede. Beina er tynne.
Matteo Stefanini
Matteo Stefanini (født 29. april 1984) er en italiensk roer som spesialiserer seg i dobbeltfirer. Under Sommer-OL 2012 i London representerte han landet sitt, der han ble nummer 11.
Ochrodion
Levevis
Larvene lever i ved.
Hjelmkollen fort
Hjelmkollen fort ligger på en markert kolle like øst for den gamle Svinesundsbroen i Halden kommune.
Som en følge av den usikre situasjonen før Unionsoppløsningen på begynnelsen av 1900-tallet ble fortet anlagt i 1902-03 som et fremskutt fort mot Sverige. Hovedskytset var to Schneider-Canet L40 M/1902 12 cm tårnkanoner. Disse var nedsprengt i fjell med underliggende bunkere. I tillegg to mitraljøsestillinger og en rekke mindre stillinger til nærforsvar. Fortet dekker innseilingen til Halden og det gamle fergestedet ved Svinesund, mens broen ble bygget først i 1946.
Hjelmkollen fort var underlagt Fredriksten festning i Halden.
Etter Karlstadforliket i 1905 ble kanonene fjernet og anlegget demolert sommeren 1906. Kanone ble remontert på det nybygde Greåker fort.
Ved okkupasjonen under andre verdenskrig tok de tyske styrkene anlegget i bruk. Anlegget er nå fredet og fortsatt eid av Forsvaret.
Det er skiltet sti fra platået på østsiden av gamle Svinesundsbro.
Klement
Klement, Clement og Clément er mannsnavn med opprinnelse det opprinnelig vulgærlatinske navnet Clemens, dannet av clemens, «barmhjertig, hensynsfull».
Klement kan være:
Clement kan være:
Clément er en fransk form av Clemens.
Kjente personer med navnet
Personene i listen er ordnet kronologisk etter fødselsår.
Babandh kraftverk
Babandh kraftverk er et kullkraftverk under bygging i distriktet Dhenkanal i delstaten Orissa i India. Brenselstypen blir bitumenøst kull. Totaleffekten skal bli 1 320 MW fordelt på to enheter når anlegget står ferdig. Utbygger er Lanco Group.
Brinell hardhetstest
Brinell hardhetstest er en metode for å teste et materiales evne til å motstå plastisk deformasjon, som ble oppfunnet av svensken Johan August Brinell, overingeniør ved Fagersta Bruks AB. Metoden ble presentert ved Verdensutstillingen i Paris 1900, og er av de eldste metodene for nøyaktige målinger av hardhet. Den egner seg best for å måle hardheten i myke og middels harde materialer. Når verdiene kommer over BHN 630 blir målingene mindre nøyaktige og over BHN 739 blir det umulig å gjøre målinger selv med en kule av wolframkarbid.
Prinsippet går ut på å måle et materiales evne til å motstå plastisk deformasjon, slik som i Vickers hardhetstest og Rockwell hardhetstest. En typisk test går ut på å presse en kule på 10 millimeter i diameter av herdet stål eller wolframkarbid ned i prøven med en vekt på vanligvis 3000 kg, og måle diagonalene i avtrykket. Disse settes inn i en formel sammen med diameteren og lasten på kulen. Verdiene oppgis i enheten HB (Hardness Brinell) eller BHN (Brinell Hardness Number). Formelen ser slik ut.
Der:
I Brinell hardhetstest blir det ut ifra hardheten på materialet som skal testes, ofte brukt kuler som varierer fra 5 til 10 mm og laster fra 500 til 3000 kg. Noen ganger brukes det kulediameter ned til 1mm og last ned til 1 kg. Slike tester med små laster kalles baby Brinell tester.
Referanser
Härte
La noche es para mí
«La noche es para mí» («Natten er for meg») var Spanias bidrag til Eurovision Song Contest 2009. Sangen ble fremført av Soraya. Den er skrevet av Irini Michas, Dimitri Stassos, Jason Gill og Felipe Pedroso.
Bakgrunn
I 2007 ble sangen skrevet som «Αυτά που ξέρεις» («Afta Pou Ksereis»), på gresk. Den ble tilbudt til Elena Paparizou, men hun ville ha pop/rock-temaer til sitt neste album. Den ble da tilbudt til Maro Lytra, men hun ville heller ikke ha den. Chrispa, en gresk sanger vurderte om hun skulle ha den i den greske nasjonale finalen til Eurovision Song Contest, men så ble sangen omskrevet til engelsk og spansk. Soraya vant med sangen i den spanske nasjonale finalen.
Mørk materie
Mørk materie er en betegnelse innen astrofysikk for materie som ikke gir fra seg, eller reflekterer, nok elektromagnetisk stråling til å kunne oppdages direkte. I hovedsak refererer betegnelsen mørk materie til den hittil ikke identifiserte materiekomponenten som utgjør mesteparten av massen i universet. Tilstedeværelsen av materien kan utledes av dens gravitasjonelle effekt på synlig materie og på lys.
Observasjonelt bevis
Mørk materie ble oppdaget av Jan Oort i 1932 da han studerte omløpshastigheten til stjerner i Melkeveien og fant at den synlige massen i galaksen ikke er tilstrekkelig til at stjernene er gravitasjonelt bundet til galaksen. En uavhengig oppdagelse av mørk materie ble gjort av Fritz Zwicky i 1933 da han observerte galaksene i Comahopen og fant at den synlige massen ikke var tilstrekkelig til å forklare at hopen var gravitasjonelt bundet. Den tredje viktige observasjonen av mørk materie gjorde Vera Rubin på 1960- og 1970-tallet da hun studerte rotasjonshastigheten til galakser utenfor melkeveien, og i likhet med Oort fant at rotasjonshastigheten var for stor til at gravitasjonen til den synlige materien kunne holde galaksene sammen.
Mørk materie er også observert gjennom gravitasjonslinsing som gjør det mulig å observere massefordelingen i universet uavhengig av elektromagnetisk vekselvirkning. Gravitasjonslinsing har vist at galaksehoper inneholder betydelig mer masse enn det som er synlig i form av stjerner og gass. Galaksehopen Bullet Cluster regnes som et av de sterkeste bevisene på at mørk materie er en realitet. Dette er et system som består av to galaksehoper som har kollidert. Gravitasjonslinsing viser at mesteparten av massen i systemet er separert fra mesteparten av den synlige materien.
Egenskaper
Sammensetningen av mørk materie er ikke kjent, men det finnes mange teorier om dets sammensetning.
Den mørke materiens totale masse i universet er av en betraktelig større andel enn den del som er beskrevet av standardmodellen (den «synlige» delen). Det er anslått at den synlige delen står for omtrent fem prosent av den totale energitettheten i universet. Omtrent 25% skal være mørk materie, mens de gjenstående 70% blir kalt for «mørk energi», et enda større mysterium innen vitenskapen.
Alternative teorier
I mangel på direkte observasjon av partiklene som er antatt å utgjøre den mørke materien, er det ikke utelukket at de astrofysiske observasjonene teorien baserer seg på må tolkes annerledes. Alternative tolkninger baserer seg stort sett på endring av hvordan gravitasjon oppfører seg over svært lange avstander. Slike teorier omtales generelt som MOdifisert Newtonsk Dynamikk (MOND). Andre teorier om mørk materie er at det befinner seg i den såkalte «fjerde dimensjonen» og trekker objekter fra den tredje dimensjonen mot seg. det er fundert på om mørk materie kan være hoveddelen av gravitasjon i universet.
Andre innvirkninger
Mørk materie er i teorien det som bidrar med den gravitasjonskraften som mangler for å holde sammen en galakse og er det som holder dem i balanse. det er også trodd at under en kollisjon mellom to galakser er det gravitasjonen fra mørk materie som samler materien igjen og bestemmer hvilken type (utseende) galakse det blir.
Heteroglenea
Heteroglenea er en slekt av biller som tilhører den artsrike underfamilien Lamiinae i familien trebukker (Cerambycidae).
Utseende
Middelsstore, avlange, blanke, lyst brunlige trebukker. Antennene er tynne og lengre enn kroppen. Hodet er forholdsvis stort, minst så bredt som pronotum, som er sylindrisk til tønneformet uten tenner på sidene, med mørke lengdestriper eller flekker i midten. Dekkvingene er nesten parallellsidige, med litt mørkere brune tegninger.
Levevis
Larvene lever i levende stammer, mest på løvtrær. Noen kan gjøre betydelig skade og også drepe unge trær. De voksne billene gnager på bladene på larvenes næringstrær.
Utbredelse
Slekten er utbredt i Sørøst-Asia, fra India og Nepal i vest til Salomonøyene i øst, nord til Japan.
Vlastimil Lada-Sázavský
Vlastimil Lada-Sázavský (født 31. mars 1886 i Praha, død 22. april 1956) var en böhmisk fekter som deltok i de olympiske leker 1908 i London.
James G. Blaine
James Gillespie Blaine (født 31. januar 1830 i West Brownsville i Pennsylvania, død 27. januar 1893 i Washington, DC) var en amerikansk advokat og republikansk politiker kjent som talsmann i representantenes hus og senator fra Maine, utenriksminister i to perioder samt som tapende presidentkandidat ved presidentvalget i 1884.
Biografi
Blaine ble født i West Brownsville, som er en forstad til Pittsburgh i Washington County i Pennsylvania. Hans oldefar Ephraim Blaine var kjent som deltaker i den amerikanske revolusjonen. Blaine studerte ved Washington College (som i dag heter Washington and Jefferson College) ved Washington i Pennsylvania. Han giftet seg med Harriet Stonwood i 1850 og underviste deretter ved Western Military Institute i Kentucky før han flyttet og fortsatte med undervisning ved Philadelphia Institution for the Blind i Philadelphia. På den samme tiden studerte han også rettsvitenskap.
I 1854 flyttet Blaine til Augusta i Maine, hvor han i begynnelsen arbeidet som redaktør for Kennebec Journal og senere ved Portland Advertiser. Som avismann ble han fort aktiv i delstatspolitikken, og fra 1859 ble han medlem av Maine House of Representatatives, som er underhuset i delstatens lovstiftende forsamling. Blaine satt som medlem frem til 1862, hvor han de to siste årene også var speaker. I 1859 ble han talsmann for delstatens republikanere, og i over 20 år ledet han personlig hver eneste republikanske kampanje i delstaten, noe som gav ham kallenavnet Plumed Knight av hans støttespillere.
Karriere i kongressen
I perioden 1863 til 1876 var han Maines republikanske medlem av representantenes hus, hvor han også fikk rollen som speaker i perioden 1869 til 1875. Posisjonen som medlem av representantenes hus passet til Blaines temperament, og han utmerket seg som en sterk debattant særlig i saker med kontroverser. Hans aggressive natur og konservative talent passet inn i den stormfulle politikken som ble ført under perioden med den amerikanske borgerkrigen og rekonstruksjonsperioden. Mens kongressen var opptatt med spørsmålet rundt Sørstatene spilte Blaine en sentral rolle i diskusjonen rundt hvilke tiltak som skulle brukes i gjenoppbyggingen. Han arbeidet spesielt med det fjortende tillegget til USAs grunnlov, hvor statsborgerskap og sivile rettigheter ble redefinert.
Blaine foreslo i 1875 et ytterligere tillegg til grunnloven i et forsøk med å kunne styrke skillet mellom kirke og statsmakt. Med det ønsket han at religiøse organisasjoner ikke skulle få tildelt pengestøtte som ble avsatt i statsbudsjettet rettet mot offentlige skoler. Blaines tillegg fikk sterk støtte fra evangeliske protestanter, men motstanderne følte at poenget var rettet mot den katolske kirke. Han lyktes ikke i å bli nominert som republikanernes presidentkandidat verken ved valget i 1876 eller ved valget i 1880, men han kom nærmest i 1876 da han ledet fra start før flesteparten av de andre republikanske delegatene i syvende valgomgang stilte seg bak Rutherford B. Hayes og gjorde at han vant med få stemmers margin.
Blaines posisjon var ved valget i 1876 for øvrig blitt svekket gjennom at han ble beskyldt for korrupsjon på grunn «Mulligan-brevene», som viste hans nære relasjoner til to jernbaneselskaper, og motstandere hånet ham derfor med slagordet «Blaine, Blaine, James G. Blaine, the continental liar from the State of Maine!» Gjennom ulike skandaler knyttet opp mot den sittende president Ulysses S. Grant gjorde det at de republikanske delegatene til slutt foretrakk den trygge Hayes til fordel for Blaines. Da Maines senator Lot M. Morrill gikk av fra senatet i 1876 til fordel for embetet som finansminister fikk Blaine hans plass i senatet. Han ble siden gjenvalgt og satt en hel mandatperiode frem til mars 1881 da han ble utnevnt til landets neste utenriksminister av president James A. Garfield.
Utenriksminister og presidentkandidat
Blaine satt første gang som utenriksminister i perioden mars til desember 1881 og tjenestegjorde under president James A. Garfield og Chester A. Arthur. Etter mordet på Garfield byttet Arthur ut hele sin administrasjon, noe som gjorde at Blaine ble ofret og måtte gå av i desember. Han lyktes deretter i å bli nominert til republikansk presidentkandidat til valget i 1884 mot den demokratiske motkandidaten Grover Cleveland.
Blaine tapte valget i 1884 med knapp margin mot Cleveland, og valget ble avgjort i delstaten New York med 1 149 stemmer i det som ble karakterisert som en bitter og personorientert valgkamp med fokus på å friske opp folks minne med kontroversielle påstander. Blant annet ble Blaine møtt med slagordet «James G. Blaine – løgneren fra Maine» av demokratene. Blaine tapte valgkampen på at han ikke tok til orde mot en antikatolsk og innvandringsfiendtlig tale som kom fra en av hans tilhengere, noe som gjorde at både katolikker og europeiske innvandrere og spesielt irer vendte ham ryggen.
Han stilte også opp som kandidat ved presidentvalget i 1888, men trakk selv sin nominasjon og ga deretter sin støtte til Benjamin Harrison. Som følge av dette takket han deretter ja til utnevnelsen som ny utenriksminister av valgets vinner Harrison. Som utenriksminister startet Blaine i 1889 den panamerikanske kongressen, kalt International Conference of American States, som ble avholdt for første gang i Washington, DC fra oktober. Blaines utenrikspolitikk mot Latin-Amerika ble kalt storesøsterpolitikken (Big sister policy), og som gikk ut på at han ville åpne markedene i Latin-Amerika for produkter fra USA. Han engasjerte seg også i en intensiv diplomatisk satsing da elleve italienere (hvor åtte av dem hadde amerikansk statsborgerskap) ble lynsjet i New Orleans i 1891. Blaine gikk av som utenriksminister rett før republikanernes partikongress i 1892 og døde året etter av hjerteinfarkt den 27. januar 1893 i Washington D.C. Blaine County i Idaho ble oppkalt etter Blaine i 1895.
Satyrium pruni
Satyrium pruni er en av stjertvingene, en dagaktiv sommerfugl i gruppen glansvinger.
Utseende
Hannen og hunnen er ganske lik hverandre. De har brun ensfarget farge på vingenes overside. I bakkanten av bakvingene finnes flere orange flekker og stjerten er tydelig. Langs vingeranden, et smalt lyst bånd eller kant (frynser) ytterst. Vingeundersiden er brunlig med en diffus lys tverrlinje som går over både fram og bakvingen. Bakvingenes underside har noen gulorange flekker, med mørke, svarte flekker.
Vingespennet er mellom 30 og 35 millimeter.
Kroppen har et ytre skjelett (hudplater) som holder de bløte indre organer på plass. Det ytre hudskjelettet er bygd opp for det meste av kitin. Brystet og bakkroppen er blåsvart og lite håret på oversiden. Undersiden har tett hårbekledning av lyst gråhvite hår. Fasettøynene er store og mørke. Hodet er smalt foran, palpene er store og fremoverrettet. Sommerfuglene skiller seg fra de fleste andre insektene ved at munnen ikke har kjever og lepper, men en lang sugesnabel (proboscis) mellom palpene. Den er rullet opp i en spiral, mellom palpene, under hodet, når den ikke er i bruk. Antennene sitter over og helt inntil fasettøynene. Antennene er trådformet og består av sylindriske ganske like ledd. Antenneklubben er flat eller skålformet.
Beina er godt utviklet hos hunnene, som bruker alle beina til å gå med. Mens hanner har noe reduserte frambein og går på de fire bakerste beina. Det doble kloleddet på frambeina mangler eller er redusert. På det mellomste beinparet er børsten på skinnbeinet (tibia) godt utviklet.
Indre organer
Bakkroppens indre organer består av fordøyelsesorganer, forplantningsorganer og åndedrett. Åndedrettet hos sommerfugler foregår ikke ved lunger, men ved at luft hentes inn og ut av kroppen gjennom små hull i hudskjelettet (spirakler). I kroppen er det et svært finmasket system av trakéer som leder oksygenet til kroppens vitale deler. En blodvæske som sirkulerer i kroppen, pumpes rundt av et avlangt rørformet hjerte. Brystpartiet består for det meste av vingenes muskulatur. Sanseorganer, for syn, smak og lukt er stort sett plassert i hodet. Nervesystemet består av en bukmarg med to nervestrenger og én nerveknute (ganglion) i hvert kroppssegment. Den første nerveknuten, som ligger foran munnåpningen, er spesielt stor og omtales som hjerne.
Egg og larver
Larvens hode består av en hard hodekapsel med noen punktøyne. Under øynene er det noen små antenner larven bruker til å finne riktig føde. Larvens bakkropp består nesten bare av fordøyelsessystemet. Dette er ganske kort og mye av maten larven spiser passerer før all næringen er tatt opp. Avføringen kommer ut som små kuler helt bakerst på kroppen. Larvene ånder gjennom åpninger i hudskjelettet (spirakler), langs kroppens sider.
Puppen
Puppene er bønneformet og urørlige, de ligner plantedeler som frø og lignende.
Levevis
Satyrium pruni finnes på lune, varme gresskledde lysninger, hager, langs skog og lignende.
Glansvinger har normalt en rolig og gjerne flagrende flukt. Ofte flyr de korte turer fra blomst til blomst. Om natten og i overskyet vær hviler sommerfuglen. Flygetiden er fra juni til juli. Vingene holdes sammenlagt opp og ut fra kroppen, og den noe spraglete vingeundersiden gir sommerfuglen en viss kamuflasje og beskyttelse.
Voksne glansvinger lever av nektar de suger opp fra blomstene på ulike planter (urter). Sugesnabelen, på hodets underside, gir sommerfuglen mulighet til å nå inn i dype blomster for å suge til seg nektar. Sugesnabelen gjør at sommerfugler er avhengig av flytende føde.
Forplantning
Paringen skjer ved sammenkobling mellom de to kjønnene. Under paring utskiller hannene en duft fra små duftskjell på vingene, dette kan være med å gjøre hunnen mer villig til å pares. Om et par forstyrres under paring, flyr vanligvis hannen, mens hunnen blir hengende passivt. Hunner som har paret seg inntar ofte en spesiell stilling, hvor vingene holdes noe flat og utbredt, mens bakkroppen løftes opp.
Eggene legges i barksprekker eller ujevnheter på greinene av næringsplanten, som vanligvis er slåpetorn, men også på andre næringsvekster.
Larvene
Larven er radikalt forskjellige fra de voksne, både i levevis og i kroppsbygning. Larven er trege og ikke særlig sky. De har ingen synlige forsvarsfunksjoner, som å kaste hodet til siden fram og tilbake eller å rulle sammen kroppen, ved berøring.
Larvens kroppstemperatur er mellom 35 og 38 grader °C. Ved lavere temperatur blir larven inaktiv. Derfor krever larver hos dagsommerfugler gjerne sollys for å være aktive. Om det blir for varmt regulerer larven temperaturen ved å oppsøke skygge.
Puppen
Satyrium pruni tilhører gruppen av insekter med fullstendig forvandling (holometabole insekter), som gjennomgår en metamorfose i løpet av utviklingen. Mellom larvestadiet og det voksne stadiet er et puppestadium, en hvileperiode, der sommerfuglens indre og ytre organer endres. Larvens bøyelige og myke kropp omdannes til en puppe med et hardt skall. Når skallet er hardt begynner omdanningen fra larve til den voksne (imago) glansvingen. De indre organer brytes i varierende grad ned til en cellemasse. En omorganisering skjer og dyret bygges opp igjen. Puppe er festet i et magebelte, til en kvist eller lignende. Puppeperioden varierer etter temperaturen, vanligvis mellom to til fire uker.
Utbredelse
Satyrium pruni finnes fra Spania i vest, gjennom Mellom-Europa, østover i Asia helt til Japan. I Norden er den funnet i det sydlige Sverige og Finland, men ikke i Norge.
Systematisk inndeling
Slektskapet innen gruppen glansvingene er avklart i ulik grad. Derfor kan endringer skje. Det har vært ulike måter å dele gruppen inn i. (Systematikken følger Fauna Europaea )
Hilderik
Hilderik (født ca. 460, død 533) var konge over vandalenes kongedømme i Karthago fra 523 til 530.
Hilderik er kjent som en mild og fredelig konge som var mer innstilt til forhandlinger enn krigføring. Hans religiøse toleranse overfor katolikker og hans fredelige manerer, førte til at hans undersåtter begynte å se ned på ham som svak og uverdig. Prinsen Gelimer dro nytte av denne situasjonen, tok kontroll over hæren og gjorde opprør mot kongen. Hilderik overga seg uten kamp og ble satt i fengsel, mens Gelimer overtok kongeverdigheten.
Men Hilderik hadde knyttet vennskapsbånd med den østromerske keiser Justinian I den store og keiseren kunne ikke tolerere Gelimers tronrøving. Etter noen få forsøk på en fredelig løsning gikk Justinian til krig mot vandalene, under påskudd av å ville gjeninsette Hilderik som vandalenes konge. Men før den romerske general Belisarius rakk å befri ham ble Hilderik henrettet av Gelimer. Justinians plan var imidlertid ikke knyttet til Hilderik spesielt, men til en gjenerobring av Vestromerriket og Kartago var det første skritt på veien i denne planen. Under Belisarios ledelse ble vandalene slått og Gelimer måtte overgi seg i mars 534.
Lanco Anpara kraftverk
(Lanco) Anpara kraftverk  er et kullkraftverk under bygging ved Anpara i distriktet Sonebhadra i delstaten Uttar Pradesh, India. Brenselstypen blir bitumenøst kull. Totaleffekten skal bli 1.200 MW fordelt på to enheter når anlegget står ferdig. Utbygger er Lanco Group Ltd.
Spania under VM i svømmesport 2013
Spania deltok under VM i svømmesport 2013 i Barcelona i Spania mellom 19. juli og 4. august 2013 som vertsnasjon.
Stuping
Spania var kvalifisert med 5 kvoteplasser for følgende stupeøvelser:
Maratonsvømming
Spania var kvalifisert med fem kvoteplasser for følgende øvelser under maratonsvømmingen:
40px Svømming
Spanske svømmere kvalifiserte seg for de etterfølgende øvelsene (med maksimum to svømmere i hver øvelse som har klart A-kravet, og en som har klart B-kravet)::
Jonge Socialisten
Jonge Socialisten in de PvdA (Unge Sosialister i PvdA) er en nederlandsk partipolitisk ungdomsorganisasjon tilknyttet Partij van de Arbeid. Jonge Socialisten er en sosialdemokratisk ungdomsorganisasjon, i likhet med sin norske søsterorganisasjon Arbeidernes ungdomsfylking.
JS er internasjonalt medlem av IUSY og YES.
Marienlyst skole (Drammen)
Marienlyst skole er en ungdomsskole som ligger på Marienlyst i bydelen Strømsø/Danvik i Drammen. Den har om lag 580 elever, med kapasitet på opptil 550 elever.
Lorenzo Bilotti
Lorenzo Bilotti (født 21. september 1995) er en italiensk bobkjører.
Marienlyst skole (Drammen)
Skolen ble innviet 18. august 2010, etter 1,5 års byggevirksomhet.